Mobiilimaksu puhelimella on turvallinen, kun huolehtii ylipäänsä puhelimensa turvallisesta käytöstä, käyttää tunnettujen maksupalveluntarjoajien maksusovelluksia ja sovellukset ovat ajan tasalla. Puhelimella kannattaa maksaa vain luotettavissa paikoissa ja sovelluksista kannattaa kirjautua ulos käytön jälkeen.
Sellainen riski puhelimella maksamiseen liittyy, että puhelin saattaa kadota tai rikkoutua. Jos on keskittänyt paljon toimintoja puhelimeen, voi henkilökohtaisten asioiden hoito tällöin olla hankalaa. Puhelimen kadotessa liittymä ja maksusovellusten käyttäjätunnukset pitäisi kuolettaa.